শেরুলদীনের কান্না

যতীন্দ্র মোহন দাশ

প্রধান শিক্ষক

শান্তিপুর সরকারি প্রাথমিক বিদ্যালয়

সুনামগঞ্জসদর,সুনামগঞ্জ।

শেরুলদীন এক গাঁয়ের মাঝি

 খুব সাহসি মন,

 অসাধ্যকে সাধন করার

 করত সে যে পণ।

 সেই শেরুলদীন থমকালো তাই

 ভাবুক মনে শেষে,

 বন্যা যখন আসলো এবার

 সর্বনাশীর বেশে।

 ভাসিয়ে নিলো হাঁসগুলি তার

 ভাসিয়ে নিলো খুঁটির,

 ছেলে মেয়ে সব উপোস বসে

 নেই সংস্থান রুটির।

 বন্যা সেতো বন্যা নয়

 কান্না শেরুলদীনের,

ব্যস্ত ব্যাকুল মন নিয়ে ফের

 খোঁজ করে সে ঋণের।